આપણે મહદ્અંશે પ્રવાસ પર જિન્સ પેન્ટ લઈ જવાનું મુનાસિબ માનીએ છીએ. જોકે ગરમીના દિવસોમાં બપોર થતાં સુધીમાં તો એવું લાગે કે યાર, ક્યાં જિન્સ પહેરીને ફરવા નીકળી પડ્યા. બસ, આવું જ કંઈક અન્ય આઉટફિટ અને ફૂટવેરની પસંદગીમાં થતું હોય છે. તેથી જ્યારે પણ સમર હોલિડે ફેશનની વાત આવે ત્યારે કોટન પેન્ટ અથવા પરસેવો શોષી લે એવા ટ્રાઉઝર્સ, ટ્રેક કે લોન્ગ ફ્રોક પહેરવા જોઈએ. આ પ્રકારના આઉટફિટને કારણે ફરવામાં સરળતા રહે છે, પરસેવો શોષાય છે, પગ ઢંકાયેલા રહે છે તેથી ગરમી નથી લાગતી, બળતરા નથી થતી કે સ્કિન ટેનિંગનો પ્રશ્ન નથી ઉદ્ભવતો. એવી જ રીતે ફુલ સ્લિવ ટોપ, કોટી, શ્રગ, જેકેટ કે શર્ટ પહેરવા જોઈએ, જેથી હાથનો ભાગ ઢંકાયેલો રહે. ઇવનિંગ આઉટિંગ દરમિયાન ફ્રોક, શોર્ટ સ્કર્ટ, સ્લિવલેસ ડ્રેસ, કેપ્રી કે શોેર્ટ્સ પર પસંદગી ઉતારી શકો છો. જો મેલ ફેશનની વાત કરીએ તો દરિયા કિનારે અથવા ઠંડા પ્રદેશોમાં જિન્સ કે ટ્રેકની પસંદગી કરવી જોઈએ અને જો ગરમ જગ્યાએ જઈ રહ્યા હો તો શોટ્ર્સ સાથે લેવા યોગ્ય રહે છે. જો પ્રવાસ દરમિયાન ચાલવાનું પણ થવાનું હોય તો સેન્ડલ અથવા શૂઝ કે મોજડી પહેરવા આરામદાયક રહે છે. ઘણીવાર ફેશન કે સ્ટાઇલ સ્ટેટમેન્ટની ઘેલછામાં લોકો ખોટા ફૂટવેરની પસંદગી કરી બેસતાં હોય છે. હાઈ હિલ સેન્ડલ કે મોજડી પહેરતાં હોય છે. પરિણામ એ આવે છે કે ચાલવું મુશ્કેલ બની જાય છે, પગમાં દુઃખાવો થાય છે અને પ્રવાસની મજા બગડી જાય છે. જો તમે દરિયા